**ΤΟ ΣΤΑΔΙΟ ΤΗΣ ΠΑΡΑΓΩΓΗΣ**

Ο όρος « Παραγωγή» σημαίνει την όλη διαδικασία δημιουργίας μιας κινηματογραφικής ταινίας, αν και πολλές φορές εννοούμε το στάδιο των γυρισμάτων. Ο σκηνοθέτης ,κατά κύριο λόγο, επιβλέπει τα στάδια των γυρισμάτων και της συναρμολόγησης.

**1**.Στο στάδιο της προετοιμασίας ο σκηνοθέτης δουλεύει με την **ΟΜΑΔΑ ΣΚΗΝΙΚΩΝ** **Σκηνογράφος**: Υπεύθυνος για τη σύλληψη του σκηνικού περιβάλλοντος της ταινίας. Σχεδιάζει την αρχιτεκτονική και χρωματική διάταξη των σκηνικών.

**Καλλιτεχνικός διευθυντής:** Επιβλέπει την κατασκευή και το βάψιμο των σκηνικών.

**Διακοσμητής πλατό**: Τροποποιεί τα σκηνικά για κινηματογραφικούς σκοπούς. Επιβλέπει μια ομάδα που βρίσκει φροντιστηριακό υλικό για ντεκόρ.

**Υπεύθυνος πλατό:** Τακτοποιεί τα πράγματα στο πλατό κατά τη διάρκεια των γυρισμάτων.

**Ενδυματολόγος:** Είναι υπεύθυνος για τον σχεδιασμό και την εκτέλεση των κουστουμιών της ταινίας. Έχει συνήθως βοηθούς.

**Υπεύθυνος ρεπεράζ:** Ανιχνευτής κατάλληλων χώρων για τα γυρίσματα της ταινίας.

**Γραφίστας:** Σε συνεργασία με τον σκηνογράφο σχεδιάζει ένα *storyboard (*Μια σειρά δηλαδή από σκίτσα με τα πλάνα κάθε σκηνής υπό μορφή κόμικς, που περιλαμβάνουν σημειώσεις για κοστούμια, φωτισμό, τις κινήσεις της κάμερας και άλλα πράγματα.

**2**. Κατά τη διάρκεια των γυρισμάτων ο σκηνοθέτης βασίζεται στο λεγόμενο **ΣΚΗΝΟΘΕΤΙΚΟ ΤΜΗΜΑ.**

**Σκριπτ:** (επόπτρια σεναρίου) Είναι υπεύθυνη για τις λεπτομέρειες που εξασφαλίζουν τη συνέχεια μεταξύ των πλάνων. (ρακόρ) Παρακολουθεί τις λεπτομέριες στην εμφάνιση των ηθοποιών, το φροντιστηριακό υλικό, το φωτισμό , τις κινήσεις, τη θέση της κάμερας κ.λ.π

**Τον** **πρώτο βοηθό σκηνοθέτη:** Καταστρώνει το καθημερινό πρόγραμμα γυρισμάτων και στήνει κάθε πλάνο πριν από την έγκριση του σκηνοθέτη.

**Τον δεύτερο βοηθό σκηνοθέτη:** Σύνδεσμος μεταξύ του πρώτου βοηθού και των υπεύθυνων καμερών και ηλεκτρολόγων.

**Φροντιστής διαλόγων:** Τροφοδοτεί τους ηθοποιούς με τις ατάκες τους και λέει τα λόγια των προσώπων που δεν εμφανίζονται στην οθόνη, όσο διαρκούν τα πλάνα των άλλων ηθοποιών.

**Σκηνοθέτης δεύτερου συνεργείου:** Κινηματογραφεί τις επικίνδυνες σκηνές ή τα εξωτερικά γυρίσματα, σκηνές δράσης και γενικώς γυρίσματα που βρίσκονται σε απόσταση απ΄τον χώρο των κυρίως γυρισμάτων.

**3. ΤΟ ΕΠΙΤΕΛΕΙΟ ΤΩΝ ΗΘΟΠΟΙΩΝ** (Πρωταγωνιστές, δευτεραγωνιστές ,κομπάρσοι, κασκαντέρ, χορευτές …) Ένα απ΄τα βασικά καθήκοντα του σκηνοθέτη είναι να εξηγήσει στον ηθοποιό πώς πρέπει να αποδοθεί μια ατάκα, ή μια χειρονομία και να τον βοηθήσει να κατανοήσει ποια είναι η θέση της συγκεκριμένης σκηνής, στο σύνολο της ταινίας ώστε να δημιουργήσει μια συνεπή ερμηνεία.

 **4. ΟΜΑΔΑ ΦΩΤΟΓΡΑΦΙΑΣ**

**Διευθυντής φωτογραφίας:** Σε συνεννόηση με τον σκηνοθέτη είναι υπεύθυνος για το φωτισμό και το φωτιστικό ύφος της κάθε σκηνής.

**Οπερατέρ, εικονολήπτης ή καμεραμάν:** Χειρίζεται τις κάμερες και μπορεί να έχει βοηθούς

**Μακενίστας:** Μεταφέρει και τοποθετεί διάφορα εξαρτήματα, φροντιστηριακό υλικό και στοιχεία του φωτισμού και του σκηνικού. Φροντίζει επίσης και για διάφορες κατασκευές.

**Αρχιηλεκτρολόγος:** Ο επικεφαλής που επιβλέπει την τοποθέτηση και τη ρύθμιση των φωτιστικών σωμάτων.

**5. ΟΜΑΔΑ ΗΧΟΛΗΨΙΑΣ**

**Ηχολήπτης:** Μέλημά του να ηχογραφεί τους διαλόγους στα γυρίσματα. Χρησιμοποιεί, μαγνητόφωνο, μικρόφωνα, κονσόλα για να σταθμίζει και να συνδυάζει τις εισόδους απ΄τα διάφορα μικρόφωνα. Καταγράφει επίσης και κάποιους ήχους του περιβάλλοντος. (ήχους χώρου)

**Μπούμαν:** Χειρίζεται το μικρόφωνο που είναι τοποθετημένο στην άκρη του μπουμ και «κρύβει» ραδιοφωνικά μικρόφωνα πάνω στους ηθοποιούς.

**Τρίτος άνθρωπος:** Τοποθετεί άλλα μικρόφωνα, διευθετεί καλώδια ήχου και αναλαμβάνει τον έλεγχο του ήχου περιβάλλοντος.

**Σχεδιαστής ήχου:** Βρίσκει κατά το στάδιο της προετοιμασίας «το ηχητικό ύφος» της ταινίας.

**6.ΤMHMA ΕΙΔΙΚΩΝ ΕΦΦΕ:** Αναλαμβάνει να προετοιμάσει και να εκτελέσει επεξεργασμένα πλάνα,(process shots) μινιατούρες ,μεικτά πλάνα (mate shots), εικόνες σχεδιασμένες σε υπολογιστή και άλλα τεχνικά πλάνα.

**7. Μια ετερόκλητη ομάδα περιλαμβάνει**: ένα τμήμα μακιγιάζ, ένα τμήμα κοστουμιών, κομμωτών και οδηγών, που μεταφέρουν το επιτελείο των ηθοποιών και το συνεργείο.

**8.ΟΜΑΔΑ ΠΑΡΑΓΩΓΗΣ :** Στα γυρίσματα ο παραγωγός εκπροσωπείται από μια ομάδα που λέγεται ομάδα παραγωγής.

**Διευθυντής παραγωγής:** Ρυθμίζει καθημερινά οργανωτικά ζητήματα, όπως οργάνωση διατροφής, διαμονής κ.λ.π. **Λογιστής παραγωγής**: Ελέγχει όλα τα έξοδα. **Γραμματέας παραγωγής** :Συντονίζει την τηλεφωνική επικοινωνία μεταξύ των συνεργείων και με τον παραγωγό. **Βοηθοί παραγωγής:** Κάνουν τα θελήματα, ως νεοεισερχόμενοι , συνήθως, στην κινηματογραφική βιομηχανία.